З мiнулага панядзелка ўсе паркоўшчыкi КУП “Гаражы, аўтастаянкi, паркоўкi” Мiнгарвыканкама былi адпраўлены ў адпачынак на нявызначаны тэрмiн. Яшчэ напярэдаднi прыняцця дакумента, якi прадугледжваў бы адмену платы за паркоўкi аўтамабiля на стаянках ля гандлёвых прадпрыемстваў, старшыня Мiнгарвыканкама Мiхаiл Паўлаў абураўся: “Хацелася б ведаць, хто гэта ў нас прыдумаў — браць грошы, дзе б ты нi паркаваў машыну. Бо ў горадзе практычна не засталося нi сантыметра дарог, дзе б за стаянку з вас не патрабавалi б столькi ж, як за бiлет у партэры ў Оперным тэатры... Людзi прыехалi на рынак, нешта купляюць, плацяць за тавар, падаткi iдуць у бюджэт — iм дзякуй казаць трэба, а з iх па дзве тысячы патрабуюць... Добра што хоць выпускаюць бясплатна”.